Skoliere verkool in koshuisArgieffoto Die polisie in Limpopo doen ŉ geregtelike doodsondersoek nadat twee leerders gesterf het tydens ŉ brand in die skool se koshuis. Kol. Moatshe Ngoepe, woordvoerder van die polisie, het gesê die twee leerlinge was deel van die Makaepea School for Muslims in Motetema buite Groblersdal. “Lede van die gemeenskap het Maandagaand ŉ brand by die skool opgemerk en die polisie ontbied,” het hy verduidelik. “Volgens die voorlopige ondersoek het ŉ brand in die koshuis uitgebreek en die twee leerders, onderskeidelik ses en 15 jaar oud, het verkool.” Die oorsaak van die brand is nog nie bekend nie. Die ondersoek duur voort.